cyanic-selkie/wikianc huggingface dataset:
Fruito
O fruito ye exclusivo d'as anchiospermas, y en presentan totas. En as plantas chimnospermas y atras plantas sin de flors, no bi ha verdaders fruitos, encara que en estructuras reproductivas como os conos d'os pins u os gálbuls d'os chinepros, comunment se les prene por fruitos cuan en realidat son pseudofruitos. D'altra man, en cuantos grupos d'anchiospermas o fruito puet incorporar atras partis d'a flor: o receptaclo, o cáliz, os petalos, l'eixe d'a inflorescencia, u incluso puet constituir-se en fruito tota una infructescencia.
Os fruitos son os medios utilizaus por muitas plantas ta difundir as suyas simients. A mayoría de fruitos comestibles, en particular, han estau desenvolicaus por as plantas ta explotar os animals como medio de dispersión d'as simients, y muitos animals (incluitos os humans en bellas mesura) han pasau a pender d'os fruitos como fuent d'alimentos. Os fruitos representan una parti important d'a producción agraria, y beluns como a mengrana han adquiesto numerosos significaus culturals y simbolicos.
Villamanta
Villamanta ye un municipio espanyol d'a comunidat autonoma de Madrit. A suya población ye de 2.491 habitants (2021) en una superficie de 63,15 km².
Alexander Pope
Alexander Pope, naixito de Londres (Reino d'Anglaterra) o 21 de mayo de 1688 y muerto en Londres (Reino Uniu) o 30 de mayo de 1744, estió un poeta britanico, uno d'os prencipals autors d'a Literatura anglesa.
Puerta de Valencia (Zaragoza)
A puerta de Valencia yera la puerta este d'a muralla de piedra de Zaragoza y se trobaba a la fin de l'actual carrera Mayor, en l'actual plaza d'a Madalena.
Historia
Fue construyida en o sieglo I y yera clamada porta Romana ya que per astí saliba lo camín enta Roma.
En tiempos d'a ocupación islamica recibió lo nombre de bab al-Quibla ya que yera orientada enta A Meca. En 1415 sufrió un devastador incendio.
A os suyos cantos bi heba dos torretons, estando a suya parti superior habilitada pa viviendas dende a Edat Meya. Yera unida a os porches d'a plaza d'a Madalena a on s'intalaba un mercau.
Fue espaldada en febrero de 1867.
Restas
Se conserva bella piedra picada d'a puerta d'a suya epoca romana con inscripcions en latín en o Museu de Zaragoza.
En a plaza d'a Madalena bi ha tamién piedras perteneixients a ista puerta en o muro d'una casa, asinas como un mural que amuestra como yera a puerta.
Eslavismos en francés
250px|thumb|right|[[Pellizos de Martes zibellina, obchecto d'un comercio medieval que plegaba dica Francia y Aragón. En francés antigo recibiba la denominación de sable, d'orichen eslau.]] Los eslavismos en francés son palabras orichinadas en las luengas eslavas presents en esta luenga romance occidental. Los eslavismos presents en francés son escasos por no haber-ie una continuidat territorial entre los países eslaus y los países francofonos.
L'alemán ha estau un vechiclo de transmisión d'uns pocos eslavismos ya en la baixa Edat Meya (sable, souquenie). Tamién en la baixa Edat Meya se fue introducindo la denominación de esclave desplazando semanticament a serf a partir de lo etnonimo slověninŭ habitants de los Balcans u d'Europa centro-oriental que cayeban en mans de traficants Venecia.
En los zaguers sieglos l'alemán ha continau transmitindo eslavismos a lo francés pero han estau las relacions comercials y politicas internacionals las que han iu transmitindo nuevos eslavismos dreitament dende lo polaco u lo ruso. En bel caso los eslavismos de lo francés son denominacions d'institucions u obchectos propios de las países eslaus y en realidat son termins especializaus (tsar, rouble), que no fan part de lo lexico francés común.
Incluyindo los tecnicismos mes restreitos a los ambients academicos, lo "Traité de la formation de la langue française" considera d'orichen eslau u transmesas por idiomas eslaus estas palabras:
Eslavismos transmesos por lo latín medieval u las luengas italianas
250px|thumb|right|Una polaina medieval, zapato conoixiu en francés como chaussure à la poulaine.
Cubilar d'Otal
O cubilar d'Otal ye un cubilar no guardau que se troba a 1.650 m d'altaria en o Pireneu aragonés.
Administrativament ye situau en o termín municipal de Torla-Ordesa, en a comarca de Sobrarbe, en a provincia de Uesca, Aragón.
Se troba en a cabecera d'a val d'Otal, baixo a penya d'Otal (2.701 m) y chunto a o puerto de Tendennera (2.327 m). S'accede a ell por una pista forestal ubierta a o trafico dende o puent d'os Navarros dica Sant Nicolau de Buixaruelo y dimpués 1 hora a piet por una pista zarrada.
Actividatz
Dende aquí se puet puyar a picos d'a sierra Tendennera y a val d'Ordiso. Te posible tamién fer escalada en a versant norte d'a penya d'Otal (2.701 m) y travesías a las vals de l'Ara y Ordesa u a Linars de Broto y Pandicosa.
Iconoclasia bizantina
A relichión chodiga yera iconoclasta, y como herencio d'esto a forma monofisista d'o cristianismo tamién en yera, a l'igual que a relichión musulmana. Os iconoclastas yeran mayoritarios en Asia la Chica, zona de muga con os musulmans, representando un periglo, ya que distanciar-se d'os iconoclastas podeba significar a perduga de muitos territorios d'a muga de levant.
L'emperador León III prenió as primeras mesuras iconoclastas contra os iconodulos dende l'anyo 726, y dende l'anyo 730 ordenó a destrucción d'as santas imachens, a mes de deposar a lo patriarca Chermán y de deseparar d'a churisdicción de Roma os territorios de Sicilia, sud d'Italia y o Illirico. A crisi iconoclasta significaba que as ilesias romana y griega se deseparaban y quedaban claras as zonas d'influencia, pasando a estar baixo a churisdicción d'o patriarcato de Costantinoble tot o que quedaba de l'Imperio Romano d'Orient.
Con Costantín V (741-775) augmentó a persecución d'o culto a las santas imachens, en especial dimpués d'o concilio iconoclasta de l'anyo 754.
Sindembargo a emperadriç Irene (780-802) convocó un concilio en Nicea, (segundo Concilio de Nicea) en o que tornó o culto a las santas imachens.
León V prebó de tornar a la iconoclasia, encomenzando una segunda fase d'iconoclasia menos virulenta, trobando-se con a oposición d'o patriarca Niceforo y de l'abat Teodoro Studita. O suyo sucesor Miguel II habió de luitar contra una revuelta iconodula en Asia la Chica y a muga oriental.
A emperadriz Teodora remató con a segunda fase iconoclasta con un sinodo en o que se restablió o culto a las santas imachens.
Calera y Chozas
Calera y Chozas ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de habitants, en una superficie de 219,53  km² y una densidat de población de 0 hab/km².
Villamantilla
Villamantilla ye un municipio espanyol d'a comunidat autonoma de Madrit. A suya población ye de 1.382 habitants (2021) en una superficie de 23,99 km².
Republica Socialista Sovietica de Cazaquistán
A Republica Socialista Sovietica de Cazaquistán (en cazaco Қазақ Советтік Социалистік Республикасы) estió a segunda republica en amplaria d'as que formoron a Unión Sovietica, en l'Asia Central, y ye hue en día o estato independient de Cazaquistán. Teneba una superficie de 2,717,300 kilometros cuadraus (1,063,200 millas cuadratas) y a suya capital yera Alma-Ata.
Historia
Establita o 26 d'agosto de 1920, inicialment estió una republica autonoma dentro d'a RSSF de Rusia. O 5 d'aviento de 1936 esdevenió una republica independient d'a URSS, clamata RSS de Cazaquistán. Mientres os 50 y os 60 os ciudadans sovieticos fuoron clamatos a aduyar a poblar as "Tierras virchens" d'a RSS de Cazaquistán. A influencia d'os inmigrants (mayoritariament rusos, (pero incluindo bellas minorias nacionals deportadas) favoreixioron a mezcla racial y premitioron que o numero de Cazacos fuese inferior a los no-cazacos. Os atros grupos etnicos incluyiban ucraineses, alemans d'a Volga, belarrusos, coreanos, y atros; os alemans en l'inte d'a independencia formaban alto u baixo lo 8% d'a población, a mas alta concentración d'alemans en toda la Unión Sovietica. A independencia fació que muitos d'estos nuevos habitants emigrasen. O 10 d'aviento de 1991 a RSS de Kazakistán fue renombrata "Republica de Cazaquistán" y seis días dimpués declaró a suya independencia.
Población
A población nativa son os cazacos (4,234,000 en 1970). En 1970, a republica teneba un numero apreciable de rusos (5,522,000) y ucraineses (933,000). En as tierras deserticas d'o norte de Cazaquistán, i heba tartaros (288,000), uzbekos (216,000), y belarrusos (198,000).
Z-40
A Z-40 u Cuatreno Cinturón de Zaragoza ye una autovía de circumvalación d'a ciudat de Zaragoza (Aragón). Se divide en tres trampos u rondas:
Miguel Francisco Gómez y Cabello
Miguel Francisco Gómez y Cabello (Fuents Claras, Aragón, fin. sieglo XVII - Zaragoza, 18 d'aviento de 1756) estió un escritor y relichioso aragonés.
Doctor en Teolochía y Filosofía. Estió vicario d'a parroquia de Valverde y tenió cuantos cargos relichiosos en a capital aragonesa: racionero penitenciario d'a Seu, examinador sinodal de l'Archidiocesi de Zaragoza, visitador cheneral d'a diocesi, canonche penitenciario y rector d'a Universidat de Zaragoza en dos ocasions, en 1744-1745 y 1749-1750. La suya obra literaria ye de caracter poetico aintro de l'ambito relichioso. Los suyos Goyos a la Virchen d'o Pilar encara se cantaban tradicionalment a finals d'o sieglo XIX. Estió la primera persona en estar enronada en a cripta d'a Basílica d'o Pilar, en 1764.
Bavaro pinzgaurés
O pinzgaurés (en bavaro y alemán Pinzgauerisch) ye un subdialecto d'o dialecto central meridional d'o idioma bavaro. Se charra en o Pinzgau, o districto de Zell am See en o estau austriaco de Salzburgo. Representa una variant de transición entre o bavaro central occidental y o meridional. Ye relacionau d'una man con os dialectos tiroleses, con os que muga a l'ueste, y d'atra con as variedatz dialectals de Pongau que se troban enta l'este.
Cal destacar a substitución d'o grupo consonantico "rt" por "scht", asinas por eixemplo se diz kuschz en cuentas de kurz u hoscht por hart, encara que tamién ye tipica a forma weascht por wird en os dialectos tanto d'o sud como d'o norte d'o collau de Thurn, podendo asinas charrar-se d'ells como de diferents dialectos u como de subvariedatz d'un mesmo dialecto. Probablement o pinzgaurés charrau en l'Alto Pinzgau ye mas amanau a os dialectos d'a zona tirolesa de Kitzbühel que no a la variant de pinzgaurés charrada en o Baixo Pinzgau, que tien por contra mas similitutz con o dialecto pongaurés. Veyemos asinas que os diferents dialectos d'ista zona forman un contino dialectal y que no son definius por as mugas politicas.
Harold Russell
Harold Russell (nombre artistico de Harold John Russell), naixito de North Sydney (Nueva Escocia) o 14 de chinero de 1914 y muerto en Needham (Massachusetts, Estaus Unius) o 29 de chinero de 2002, estió un ciudadán estausunidense d'orichen canadiense.
Encara que yera naixito de Canadá, se tresladó a Massachusetts (Estaus Unius) en 1933, y dimpués d'o ataque a Pearl Harbor por o Chapón contra os Estaus Unius, Russell s'alistó en l'Exercito estausunidense. En 1944 sufrió un accident mientres paraba materials, y Harold sufrió a perduga d'as suyas dos mans. Mientres a suya rehabilitación, rodó una chicota cinta cuan estudeyaba en a Universidat de Boston t'amostrar a rehabilitación de veterans de guerra, y o director William Wyler, qui veyió a cinta, li ufrió un papel en The Best Years of Our Lives. Sindembargo, encara que a cinta estió un exito, Harold Russell mai no tornó a rodar una cinta con papels destacatos.
Castiello de Chinon
O castiello de Chinon (en francés château de Chinon) ye un castiello francés (ye uno d'os ditos castiellos d'a Loira) que se troba situato en a comuna de Chinon, departamento d'Indre y Loira y rechión de Centro. A suya construcción s'alacetó en o sieglo X y actualment ye propietat d'o Consello Ceneral d'Indre y Loira, que l'ha feito esdevenir un museu vesitable. Ye protechito legalment con a suya declaración como Molimento Historico en 1840 por o Gubierno francés.
O castillo se devantó dencima d'una antiga fortaleza d'epoca romana, y fue obchecto de succesivos esviellamientos t'adaptar-se a las condicions militars y armamentisticas d'o momento, estando asinas formato por tres partis clarament esferenciatas: o Fuerte de Coudray, o Castiello d'o Meyo y o Fuerte de Sant Chorche.
O marco cheografico
O conchunto fortificato se construyó en alto d'un cinglo sobre o río Viena, uno d'os precipals afluents d'o río Loira, y se troba en un puesto estratechico ta cosirar as rotas comercials, función que ya teneba mientres l'Antiga Roma o castrum que se devantaba en o mesmo puesto.
O Fuerte de Coudray
O Fuerte de Coudray ye a parte d'o conchunto que se devanta mas enta l'ueste, estando amás a suya parte mas antiga, d'o sieglo X. O suyo donchón se devantó en o sieglo XIII por orden de Felipe II de Francia y tien 25 metros d'altaria con tres pisos y un diametro de 12 metros. A o suyo norte encara son vesibles os alacez d'una antiga capiella adedicata a Sant Martín de Tours. Tamién fan parte d'iste fuerte a torre de Boisy, de planta rectangular y 30 metros d'altaria, y a torre d'o Molín, que con os suyos 20 metros d'altaria ye sindembargo una d'as torres millor fortificatas d'o conchunto.
O Castiello d'o Meyo
left|thumb|250px|O Castiello d'o Meyo. Como o suyo nombre indica, o castiello d'o Meyo se troba situato en posición central aintro d'o conchunto, ligato con as atras partis por meyo de puents levadizos. Estió en ista parte a on i morió o 6 de chulio de 1189 o rei Henrique II d'Anglaterra. Se i dentra a traviés d'a torre d'o Reloch, que se devantó en o sieglo XIII, encara que puyó d'altaria un sieglo dimpués, y que recibe o suyo nombre porque se i troba un reloch de 1399.
Destacan tres d'as suyas torres, a torre d'o Can, de 23 metros d'altaria, a torre d'Argenton, que se construyó en o sieglo XIV por o sinyor d'Argenton, y a torre de l'Échauguette, que premite o control d'as murallas norte y este d'o castiello.
O Fuerte de Sant Chorche
right|thumb|A Torre d'o Reloch d'o castiello de Chinon. O Fuerte de Sant Chorche se devantó ta cosirar y protecher o canto este d'o donchón, estando deseparato d'a resta d'o conchunto por un foso, estando a parte d'o castiello d'a on se troban menos repuis. Recibe o suyo nombre por Sant Chorche, patrón d'o Reino d'Anglaterra, en estar os angleses os suyos constructors mientres o suyo dominio d'a comarca.
Carrera
thumb|282px|A [[Carrera d'Alfonso I (Zaragoza)|carrera Alifonso I de Zaragoza]] Una carrera ye un espacio urbán, linial e publico, rodiato de casas, vagos u paretz, que premite a circulación de personas e, en o suyo caso, vehiclos e que da acceso a diferents parcelas u edificios que se troban a los suyos costatos. En o subsuelo d'a carrera se disposan os rez d'as instalacions d'os servicios urbans a las edificacions como: as cantarillas, a distribución d'augua potable e as de gas natural, electricidat a baixa, meya u alta tensión y telecomunicacions.
Etimolochía
A parola aragonesa «carrera» proviene d'o latín «via carraria» que significa «camín ta os carros».
Castiello de Chinon
Condau de Blois
Cuan s'alacetó a suya construcción, en o sieglo X, qui controlaba a comarca yera Teobaldo I de Blois, conte de Blois. Sindembargo, dende 1044 o castiello s'adhibió por conquiesta a lo condau d'Anchú, que dende l'inte en prenió o suyo control.
Reino d'Anglaterra
En 1154, Henrique Plantagenet, qui yera o conte d'Anchú, esdevenió rei d'Anglaterra, como Henrique II d'Anglaterra, y prencipió alavez o esviellamiento y enamplata d'o castiello, estando astí a on i morió en 1189.
Os suyos dos fillos, Ricardo Corazón de Lión y Chuan sin Tierra tamién i facioron obras de millora.
Conquiesta francesa
En agüerro de 1204, o rei Felipe II de Francia setió o castiello, conquerindo-lo de raso o 24 de chunio de 1205. Estió iste rei qui fació devantar l'actual donchón.
En tiempos de Felipe IV de Francia se fació servir o castiello como garchola provisional t'os miembros d'a Orden d'o Temple antis d'a suya condena, incluyindo-ie a o zaguer gran mayestre d'a Orden, Jacques de Molay, a qui gosan atribuir-se bellas inscripcions que encara hue se conservan.
Decadencia
Dimpués d'a suya declaración como Molimento Historico en 1840, Prosper Mérimée i fació a primera reconstrucción, en 1854.
Articlo definiu en aragonés
L'articlo definiu en aragonés ha teniu un orichen y una evolución dende o demostrativo latín ILLE, ILLA que han feito que siga un caracter important de diferenciación dialectal. Se considera que la forma mes antiga ye lo, los, la, las y la mes estendillada en l'Alto Aragón ye o, os, a, as.
Articlo lo, los, la, las sin contraccions
Se troba en cheso, aragüesín, navalés. En Tellán o paradigma ye pareixiu.
L'articlo lo dezaga as preposicions a, de no presenta formas contraitas: de lo, a lo.
Ye muito frecuent que bi haiga elisión con as silabas atonas inicials es- u hes-, manimenos l'Academia de l'Aragonés recomienda escribir a forma plena de l'articlo y la palabra:
Bi n'ha repuis d'o suyo emplego en chaqués, ayerbense d'Agüero, tensino, belsetán, viellosobrarbés y en l'aragonés de L'Ainsa de 1933, en emplego precario u mesclau con atros sistemas d'articlos que explicaremos. En belsetán s'emplega dezaga as preposicions a y per.
En o Viello Sobrarbe la documentación de Chabier Tomás Arias en documenta emplegos aislaus: busca lo conil, lo trico lo traco. L'articlo lo, los, la, las'' podió estar cheneral en ixa zona, porque en una buegada de termins d'o sieglo XVI sale en toz os toponimos d'una lista, y porque ye cerca d'o navalés.
Una documentación antiga d'este sistema ye d'o sieglo XII en un texto escrito en latín medieval con elementos romances:
Os textos d'os dances localizan ista forma d'articlo (igual como as formas "o, a") en Os Monegros y lo Baixo Aragón.
Articlo lo, es, la, las
En tellán o paradigma ye pareixiu a lo debant dito, pero en cuenta d'articlo plural los bi ha articlo es. Dezaga d'as preposicions a, ta y de as formas lo, la y las no forman contraccions, pero dezaga de en forma contracions como en o, en a, en as u produce nasalizacions como enno, enna que se documentan en riochán precastellano.
Articlo lo, los, la, las con contraccions
Ye o que s'emplegaba en aragonés medieval en amplas zonas, pero no ye guaire documentau porque cuan en o sieglo XIII ya s'escribe en romanz, o romanz que s'escribe escribe l'articlo como en castellano: el, los, la, las. Se documenta millor en os textos latinos arromanzaus d'os sieglos XI, XII, alternando con illo, illa, illum, (encara que en latín no i haiga articlo definiu, estas formas prenen función d'articlo en os textos latinos aragoneses).
A contracción con a preposición a se conoix ya en 958:
A contracción de lo con a preposición de se conoix ya dende 958:
Ye posible que ya en o sieglo XV en o sud de Navarra y zonas que mugan con Castiella lo hese substituyiu l'articlo el, los, la, los (que Heinrich Lausberg crei que s'orichina en las luengas neolatinas en cheneral a partir d'as formas contraitas del y al). Fuese un feito autonomo u un castellanismo, a zaguers d'o sieglo XV en l'aragonés d'as comunidaz aragonesas nomás se'n documenta que un caso en a toponimia: Lo Regadío.
O emplego antigo de lo en aragonés ribagorzano s'ha d'entender en conexión con l'articlo lo en catalán occidental, on como s'ha dito fa contracción con as preposicions a, de y per. En benasqués y atras parlas ribagorzanas güegants bi ha constancia d'o suyo emplego en toponimia, asinas como en expresions precedidas per lo determinant "tot": tot lo mundo, tot lo día, tot lo temps/tot lo tiempo, (formas pareixidas se dan en zonas d'o valenciano on s'emplega l'articlo el actualment). A vitalidat d'ista forma d'articlo en ribagorzano no ye guaire estudiada, pero se puet trobar dende o benasqués dica o baixorribagorzano, plegando ta las parlas de transición de Alins, Zanui y Calasanz entre l'aragonés y o catalán entre Ribagorza Baixa y Litera
Articlo o, os, a, as sin variant dezaga vocal
S'emplega en ansotano, chaqués, sarrablés, aragonés de la Galliguera, fovano y semontanés (tanto en ayerbense como en semontanés oriental, pasando por a Plana de Uesca). Por o sud plega dica Almudévar, Barbués, Albero Baixo y Torres d'Alcanadre, por o norte plega dica Biescas y dica cuasi Tella. Tamién se troba en l'aragonés de transición d'Os Monegros, en a metat norte d'a comarca.
En masculín debant de vocals A, O, U, en cuenta de presentarse o se presenta  l' :
En masculín debant de vocals E, I tonicas tamién se presenta l':
Debant de vocals E, I atonas se presenta o:
Ye muito frecuent que bi haiga elisión con as silabas atonas inicials es- u hes-, manimenos l'Academia de l'Aragonés recomienda escribir a forma plena de l'articlo y la palabra:
En femenín a s'apostrofa debant de sustantivos que encomiencen por a:
No s'apostrofa debant de sustantivos encomenzaus por atras vocals:
Dezaga de cualques preposicions fa contraccions apostrofando-se a preposición:
Neón
O neón ye un elemento quimico de numero atomico 10 y simbolo Ne. Ye un gas noble incoloro, practicament inerte, present en trazas en l'aire, pero muit abundant en l'universo, que proporciona una color royiza caracteristica a la luz d'es lampas fluorescents en as que s'emplega.
Articlo definiu en aragonés
Articlo o, os, a, as sin variant dezaga vocal
Se da en toponimos de zonas on huei s'emplegan atros articlos, mesmo mas antigos:
Articlo o, os, a, as con variant ro, ros, ra, ras dezaga vocal
S'emplega en dos zonas deseparadas por o Viello Sobrarbe:
A diferencia d'o sistema anterior no fa contraccions dezaga as preposicions de, a, ta, y como siempre dezaga una vocal se i mete ro, ra, ros, ras: ta ra, de ro, a ras, etc...
No ye un gasconismo como s'ha quiesto veyer (en gascón pirenenco os articlos son eth y era, en gascón cheneral son lo y la), pero si que representa un feito d'evolución d'a -LL- latina ta -r- como en gascón. La suya documentación ye antiga y ya se troba en un texto de 1090 procedent de Sobrarbe, texto en latín pero con elementos en romanz aragonés: (a L n'este caso puet representar una L cheminada tipo belsetán u una ll).
En as zagueras decadas s'ha visto que retacula debant o sistema mes cheneral. Francho Rodés comenta en o suyo estudio de l'aragonés d'a Tierra de Biescas que a chent choven emplega l'articlo cheneral aragonés o, os, a, as y que manimenos entre chent viella encara puede sentir-se a variedat postvocalica ro, ros, ra, ras y pareix que yera prou vivo dica fa un par de cheneracions. La situación ye pareixida en Sobrepuerto y en Sobremont.
En o semontano ye vital encara en o Baixo Vero (Semontano de Sobrarbe), Salas Altas, Salas Baixas y As Cellas. Alwin Kuhn en documenta un uso en Biarche, pero en 1998 Chabier Tomás Arias y Paz Ríos no lo i troboron ni tampoco en Alquezra.
Si que lo troboron con prou vitalidat en Rodellar y As Almunias:
Articlo el, la, es, las
Ye propio de l'aragonés oriental. Se da en belsetán con mezcla d'atros, en chistabín y en tot o ribagorzano. En Ribagorza Baixa es no s'emplega y s'emplega los.
L'articlo feminín la apostrofa debant de sustantivos encomenzaus por a pero no lo fa debant d'as atras vocals:
L'articlo el dezaga as preposicions a, de, ta fa contraccions a'l, de'l, ta'l.
Puet estar una forma derivada d'o sistema lo, los, la, las por estas razons:
Bel autor consideró que es ye una evolución de LL ta r paralela a ro, ros; atros piensan que representa una variant curta de els (que se documenta en Benás), como plural lochico de el:
Se puet considerar que en aragonés oriental cambió os articlos el, es por doble influencia catalana y castellana, pero tamién puet representar una evolución autonoma y autoctona.
Articlo es
Como s'ha dito en aragonés oriental, l'articlo masculín plural ye es, y ye un derivau probable de els que se siente en Benás (en Benás cuan se charra a escape els suena es). En atras zonas on se siente no se puet considerar como un derivau de els, pus en ixas zonas bi ha atros articlos. Se siente como forma antiga y no guaire emplegada en Pandicosa, en bergotés y en Aragonés de Valle de Vio, que ye zona de ro, ros, ra, ros, y en Tellán, que ye zona de lo, la pero que muga tanto con a zona de ro como con a zona de el.
Chabier Tomás Arias la trobó por sorpresa cuan en una enquesta que feba en Elsón li charroron de bella persona d'Asque, que lo emplegaba como forma antiga y en desuso (es napos ya bullen).
Encara que s'ha dito que ye present en a toponimia y fosilizau en verbos, no ye seguro que estijeras, estreudes y estenazas tiengan un es que se remonte a este articlo. Lo mesmo se'n podría dicir en muitos toponimos.
En zonas de ro, ros, si que podría estar:
Pero como a forma con -r- ye postvocalica y no ye lo caso, ye probable que siga una disimilación de o ta e muito frecuent en tot l'aragonés dende a Edat Meya (hemologar, hespital, Segorb, semontano, Teruel, Terrient, prebar, ecetra.), asinas que la evolución mes probable ye:
Ye de destacar en occitán aranés (variant que muga con l'aragonés benasqués), s'emplega es en cuenta de eths d'o gascón pirenenco.
Problemas de normalización
En as primeras gramaticas de l'aragonés deciban que en aragonés l'articlo yera o, os, a, as y que dezaga vocal s'emplegaba lo, los, la, las u ro, ros, ra, ras, informando sobre as variants locals u dialectals. Con esto prebaban d'unificar graficament las formas con r- con las formas con l-. Como ya se sabe o emplego de l'articlo lo en zonas de o, os, a, as no ye como variant post-vocalica, sino que ye un repui d'emplego d'un sistema d'articlos mes antigo.
En una segunda fase, en a decada de 1990 se proposó no escribir formas contraitas con apostrofe (n'o, d'o, t'o) y escribir en o, de o, ta o pa tener una expresión grafica equidistant entre de lo, de ro, de'l y d'o. Se proposaba que los charradors que no fan contraccions pueden avegar-sen a escribir de o y leyer pa ellos de lo, de ro. Seguntes Francho Nagore, en ayerbense cuan se charra a bonico se puet sentir la no contracción: de o padre, de os dos bandos, de os soldaus. Manimenos no s'ha seguiu guaire en part por desconoiximiento d'esta propuesta, y mesmo o Consello d'a Fabla Aragonesa no se dixó de clamar d'a fabla pa esdevenir de a fabla.
Huei seguntes o Consello Asesor de l'Aragonés, l'aragonés stándard replega la forma mes estendillada, o, os, a, as, con posibilidat d'emplego d'as formas postvocalicas alomorfas ro, ra, ros, ras.
Manimenos totas estas prebatinas de normalización, que se chustifican en mirar lo común y cheneral ofreixen bel problema, porque las variants de l'aragonés que millor resisten y encara se charran prou no presentan lo paradigma mas extendillau.
O sistema el, es, la, las considerau menos chenuino (pero que puet estar perfectament autoctono), no s'emplega en aragonés stándard, y representa un problema porque ye o sistema d'articlo que s'emplega en as variants mes vitals d'aragonés y las que tienen mes posibilidaz de sobrevivir.
Emplego
L'uso de l'articlo definiu ye pareixiu a lo d'atras luengas romances occidentals. Los articlos definius se fan servir debant d'un substantivo como cualquecosa cheneral, determinada, bien conoixida por toz:
L'articlo definiu no se feba servir en la Edat Meya en casos en los que se fa servir l'actualidat. Como lo emplego de l'articlo definiu ha augmentau en las luengas romances cuan estas luengas ya yeran individualizadas, los emplegos respectivos no siempre coinciden, en especial los emplegos dezaga d'una preposición. Diferenciando-se de bella luenga galorromanica l'articlo definiu aragonés se fa servir con las horas, los nombres de los días de la semana, nombres de carreras dezaga de preposición, los porcentaches y los tractamientos de respecto.
L'articlo definiu no s'emplega con los meses dezaga de preposición si se nombran en cheneral, coincidindo con lo castellano y lo francés y diferenciando-se de lo catalán:
Los anyos abreviaus levan articlo:
Manimenos no si s'expresan como un numero completo no levan articlo, coincidindo con lo valenciano, lo castellano y lo francés.
Averon e Bergela
Averon e Bergela (Averon e Bergela en occitán, Avéron-Bergelle en francés y oficialment) ye una comuna occitana en o departamento francés de Gers, rechión d'Occitania, districto de Miranda y cantón de l'Ador gersés.
Articlo definiu en aragonés
Emplego
Bi ha un emplego de l'articlo neutro lo pa indicar posesión, igual como en castellano y catalán:
Averon e Bergela
A suya población ye de 164 habitants (2006) en una superficie de 14,70 km², con una densidat de población d'11,16 hab/km².
Articlo definiu en aragonés
Emplego
En aragonés y catalán medievals en cuenta d'esta estructura se podeba fer servir un demostrativo neutro ço derivau de ECCE HOC, que tiene pervivencias en bel punto de Ribagorza Baixa, tanto en lo costau catalanofono como en lo costau aragonesofono (Secastiella, La Puebla de Castro).
Star Trek Generations
Star Trek Generations (títol orichinal en anglés, enguerada en Aragón con o títol en castellano Star Trek: la próxima generación) ye una cinta estausunidense de cine de sciencia ficción de l'anyo 1994, dirichida por David Carson y producida por Rick Berman con guión de Ronald D. Moore y Brannon Braga, protagonizada por Patrick Stewart, Jonathan Frakes, LeVar Burton, Denise Crosby, Michael Dorn, Gates McFadden, Marina Sirtis, Brent Spiner, Wil Wheaton, William Shatner, James Doohan y Walter Koenig.
Caleruela
Caleruela ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de habitants, en una superficie de 9,42  km² y una densidat de población de 0 hab/km².
Roman Polanski
Roman Polanski (nombre artistico de Rajmund Roman Thierry Polański), naixito de París (Tercera Republica Francesa, hue Francia) o 18 d'agosto de 1933, ye un destacato actor, director cinematografico, guionista y productor cinematografico franco-polaco, activo en o cine polaco y dimpués en o cine francés y en o cine estausunidense dende primerías d'os anyos 1960 y con quantos premios recibitos mientres a suya carrera cinematografica.
D'entre a suya filmografía como director, se pueden destacar bellas cintas, como Nóż w wodzie (1962, con Leon Niemczyk, Jolanta Umecka y Zygmunt Malanowicz), Cul-de-sac (1966, con Donald Pleasence, Françoise Dorléac y Lionel Stander), Rosemary's Baby (1968, con Mia Farrow, John Cassavetes, Ruth Gordon, Sidney Blackmer, Maurice Evans y Ralph Bellamy), Che? (1973, con Marcello Mastroianni, Sydne Rome, Hugh Griffith, Romolo Valli, Dieter Hallervorden, Carlo delle Piane y Mogens von Gadow), Chinatown (1974, con Jack Nicholson, Faye Dunaway y John Huston), Tess (1979, con Nastassja Kinski, Peter Firth y Leigh Lawson), u The Pianist (2002, con Adrien Brody, Thomas Kretschmann, Frank Finlay, Maureen Lipman, Emilia Fox y Michał Żebrowski).
Huércanos
Huércanos ye un municipio d'a comunidat autonoma uniprovincial d'a Riocha, en a comarca de Nachera.
A suya población ye de 823 habitants (2017) en una superficie de 21,48 km². con una densidat de 38,31 hab/km².
Toponimia
O toponimo Huércanos s'ha quiesto relacionar con o celta olca ("huerta", "campo fértil", que en francés persiste como ouche). Un atra interpretación ye que provienga d'o latín ORCA ("charra", "tonel"), con una terminación atona -ano por cambio d'accentuación.
Cheografía
Huércanos ye situau a 516 metros d'altaria sobre o livel d'a mar, a una distancia de 4 km de Nachera, a capital d'a suya comarca, y a 25 km de Logronyo, a capital d'a Riocha.
New Glenn
O New Glenn ye un codete actualment en desembolique por a interpresa Blue Origin dende 2012. Prene o suyo nombre de l'astronauta y politico estausunidense John Glenn.
Teodoro Ballo Tena
Teodoro Ballo Tena, naixito de Zaragoza (comarca de Zaragoza) o 25 de marzo de 1866 y muerto en ixa mesma capital o 5 d'agosto de 1962, estió un destacato musico (vriolinista) y director d'orquesta aragonés.
Formato en Madrit con o vriolonista Jesús Monasterio (o millor vriolinista antis d'o navarro Pablo de Sarasate), desembolicó a suya carrera musical en ixa ciudat, plegando mesmo a fer parte d'a Orquesta d'o Teatro Real de Madrit. Tamién estió segundo director d'a orquesta d'o Gran Casino de Sant Sabastián, en o País Basco.
Antiparte, establió una Academia en a suya ciudat natal, a on formó a destacatos musicos y compositors aragoneses (como Rafael Martínez del Castillo, chermano de Florián Rey, u Pablo Luna Carné).
Pedro Rodríguez
Pedro Rodríguez (Zaragoza, 12 d'agosto de 1994 ) ye un piloto aragonés de motociclismo.
Prencipió a competir con doce anyos en o Challenge RACC de 2007, a on que consiguió una victoria. Tamién destaca a suya cuatrena posición en o Trofeu Bancaja 2009 de 125cc y a suya participación en o campionato Mediterranio.
Debutó en o Campionato Mundial de Motociclismo en a categoría de 125cc en o Gran Premio d'Aragón de Motociclismo 2010 en o cercuito de Motorland Aragón, substituyindo a o francés de l'equipo "Ongetta Team" Alexis Masbou., Tornó a competir como piloto en o Campionato Mundial de Motociclismo convidau en o Gran Premio d'Aragón de Motociclismo 2011 estando 20º en a claseficación final da cursa de 125 cc. left|thumb|250px|Pedro Rodríguez con o vicepresident d'o Gubierno d'Aragón [[José Ángel Biel]] Actualment ye o solo piloto aragonés que fa parti d'o Campionato de Espanya de Velocidat (CEV) Buckler 2010, un d'os mas prestichiosos d'o mundo, con l'equipo Tey Racing d'Alicant.
Capreolus capreolus
O corzo (Capreolus capreolus (Linné 1758) ) ye una especie de mamifero artiodactilo d'a familia d'os cervidos y o representant europeu y d'Orient Meyo d'o chenero Capreolus.
Zoonimia
En aragonés tenemos os zoonimos cuerzo en Embún, Aragüés de lo Puerto y Avena y corzo en Boleya y Benás (en benasqués pronunciau con seseyo como corso), derivaus probables d'o latín CURTIUM.
Manimenos en o pasau podió haber-ie zoonimos derivaus d'o latín CAPREOLUS, pus en a Sierra d'Albarrazín tenemos o toponimo Val de Cabriuel cerca d'un mont dito Puntal d'el Corzo, en linia con o catalán cabirol, palabra que curiosament apareixe en os Fueros d'Aragón, que publicó Gunnar Tilander):
Les Masies de Roda
Les Masies de Roda (Les Masies de Roda en catalán y oficialment, Masías de Roda en castellano) ye un municipio catalán situato en a comarca de l'Osona y provincia de Barcelona.
A suya población ye de 755 habitants(2009), en una superficie de 16,50 km² con una densidat de población de 45,76 hab/km².
Cheografía
A localidat de Les Masies de Roda se troba situata a 516 metros d'altaria sobre o livel d'a mar.
Pierre-Auguste Renoir
Pierre-Auguste Renoir (u Pierre Auguste Renoir u Auguste Renoir), naixito de Limoches (Alta Viena, Lemosín, Occitania) o 25 de febrero de 1841 y muerto en Canha de Mar (Alpes Maritimos, Provenza-Alpes-Costa Azul, Occitania) o 3 d'aviento de 1919, estió un pintor francés, que a sobén se clasifica fendo parte d'os pintors impresionistas, encara que dende os anyos 1880 Renoir se distanció d'ixe movimiento artistico. En os suyos 60 anyos de treballo, alto u baixo pintó uns 6.000 cuadros, una cifra que nomás devantó o pintor Pablo Picasso.
Villanueva de Perales
Villanueva de Perales ye un municipio espanyol d'a comunidat autonoma de Madrit. A suya población ye de 1.519 habitants (2021) en una superficie de 31,18 km².
Taifa de Saraqusta
thumb|[[Palacio de l'Alchafaría|L'Alchafaría.]] A Taifa de Saraqusta (Taifa de Zaragoza u Reino de Zaragoza, en arabe طائفة سرقسطة, ṭāʾifa Saraqusta) estió una taifa independient entre 1018 y 1110 —isto ye, dende a desintegración d'o Califato de Cordoba a prencipios d'o sieglo XI dica que estió conquerita por os almorabez en 1110—, con capital en a ciudat de Saraqusta y que tenió un perido de gran importancia politicament y cultural con os reinatos de Al-Muqtadir, Al-Mutamán y Al-Mustaín II en a segunda metat de dito sieglo.
D'entre l'herencio d'a Taifa d'a Saraqusta, en o mundo de l'arte, ye a destacar o Palacio de l'Alchafaría, construyito a finals d'o sieglo XI ta residencia d'os reis Banu Hud; y en o mundo d'a Filosofía, a creyación d'una escuela filosofica andalusí, representata por o filosofo Avempace.
Uruñuela
Uruñuela ye un municipio d'a comunidat autonoma uniprovincial d'a Riocha, en a comarca de Nachera.
A suya población ye de 849 habitants (2006) en una superficie de 10,51 km², con una densidat de población de 80,78 hab/km².
Cheografía
A localidat d'Uruñuela se troba situada a 499 metros d'altaria sobre lo livel d'a mar, a una distancia 29 km d'a ciudat de Logronyo, a capital d'a suya provincia y d'a suya comunidat autonoma.
1833
Atros países
right|thumb|250px|O compositor ruso [[Alexander Borodin, naixito o 12 de noviembre de 1833.]]
Club Vigo Voleibol
O Club Vigo Voleibol ye un club de voleibol gallego d'a ciudat de Vigo y que chuga en a Superliga masculina.
Chesera
Chesera (en grafía etimolochica Gesera; en castellano Gésera) ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo.
Molimentos
A Ilesia de Sant Per Apóstol de Chesera, una ilesia d'o sieglo XVIII adedicada a Sant Per Apóstol, que ye la ilesia parroquial d'o lugar. Se tracta d'un edificio en mampostería con bellas partes en piedra picada con nomás que una sola nau dividida en tres trampos cubierta con vuelta de canyón con dos capiellas laterals en cadagún d'os suyos cantos, fendo-se-ie l'acceso a traviés d'un atrio cubierto por o cual tamién se dentra en a suya torre adosada.
Numero primero
Os numeros primers son un subconchunto d'os numeros naturals que complega toz os elementos d'iste conchunto que nomás tienen un unico divisor diferent a la unidat. Os primers vinte numeros primers son:
Note-se que toz os numeros naturals son divisibles por els mesmos y por a unidat.
O numero primero mas chicot ye o 2 y, de feito, ye o unico numero primero que ye tamién par, ya que cualsiquier par mas gran ye multiple de dos.
O teorema fundamental de l'aritmetica estableix que cualsiquier entero positivo superior a 1 puet representar-se siempre como un producto de numeros primers, y ista representación (factorización) ye unica. O teorema d'Euclides contrimuestra que existen sinfinitos numeros primers. Amás se sabe que no i hai garra limite t'a distancia entre dos primers consecutivos, ye decir, dau un numero N, se puede trobar dos numeros primers a y b tals que entre a y b no n'i aiga d'atros. Encara no s'ha puesto prebar, pero ye conchectura, que existen sinfinitos numeros primers d'a forma p1 = p2 + 2 (estando p1 y p2 primers) u primers bezons. Sí que s'ha contrimostrau que os unicos primers trichemins (primers d'a forma p1 = p2 + 2 i p2 = p3 + 2) son 3, 5 y 7.
Contrimuestra d'a infinitut d'os numeros primers
A primera contrimuestra d'a infinitut d'os numeros primers la proporciona Euclides en o libro IX d'os suyos Elementos. Ye un clasico eixemplo de contrimuestra por reducción a l'absurdo:
Aplicacions
D'entre muito tiempo, a teoria de numeros en cheneral, y o estudio d'os numeros primers en particular, yeran vistos como l'eixemplo canonico d'as matematicas puras, sin d'aplicacions difuera d'o propio intrés d'estudiar o tema. En particular, teoricos de numeros como o matematico britanico G. H. Hardy se feban argüellosos de fer una faina que no teneba brenca d'importancia militar. Entremistanto, ista visión quedaba esmicazada en os anyos 1970 cuan s'anunciaba publicament que os numeros primers se podrían fer servir como a base t'a creyación d'algorismos de criptografía de clau publica. Os numeros primers tamién s'emplegan ta construir as tablas hash y os cheneradors de numeros pseudoaleatorios.
Cuan se disenyan engranaches os numeros de dients d'as ruedas dentadas se mira de trigar-los que sigan numeros primers u parellas de numeros primers entre els. D'ista traza cada dient d'una d'as ruedas entra en contacto un mesmo numero de vegadas con cadagún d'os dients de l'atra rueda y o desgaste ye uniforme.
Criptografía de clau publica
L'algorismo RSA se basa en a obtención d'a clau publica por meyo d'a multiplicación de dos numeros grans (mas grans que 10100) que sigan primers. A seguridat d'iste algorismo s'alaceta en o feito que no i hai trazas rapedas de factorizar un numero gran en os suyos factors primers emplegando ordenadors tradicionals. A computación cuantica podría furnir en o futuro una solución a iste problema de factorización.
Contino s'amuestra un eixemplo de función sencilla en C++ ta trobar si un numero ye primero u no:
13 de chulio
Atros países
right|thumb|250px|O escritor nicherián [[Wole Soyinka, naixito o 13 de chulio de 1934.]]
Raymond Burr
Raymond Burr (nombre artistico de Raymond William Stacey Burr), naixito de New Westminster (Columbia Britanica, Canadá) o 21 de mayo de 1917 y muerto en Healdsburg (California, Estaus Unius) o 12 de setiembre de 1993, estió un actor canadiense con una destacata partecipación en o Cine estausunidense y cuantos premios recibitos, encara que ye mas conoixito por os suyos papels en as series de televisión Perry Mason y Ironside.
Carbonio
O carbonio ye un elemento quimico de numero atomico 6. Ye un elemento, por un regular, tetravalent, no metalico y solido a temperatura ambient.
Ye l'elemento quimico base en a vida organica, y ye a base d'a quimica organica. Totas as formas de vida conoixidas son formatas de moleculas composatas prencipalment por carbonio, hidrocheno, nitrocheno y oxicheno (amás de muitos atros elementos en menos proporción). Iste elemento no metalico tien a intresant propiedat de poder enlazar-se con él mesmo y con una ampla variedat d'atros elementos. Se conoix cuasi 10 millons de compuestos organicos composaus por estructuras de carbonio.
Caracteristicas prencipals
O carbonio ye un elemento important por diversas razons:
Aplicacions
O carbonio ye un component vital de toz os sers vivos, y sin o cual a vida, tal como a conoixemos, no podría existir. L'actividat economica mas gran relativa a o carbonio (en l'actualidat) ye en forma d'hidrocarburos, os ditos combustibles fosils, gas metano y crudo. O crudo ye emplegato por a industria petroquimica ta producir mas que mas petrolio, benzina, gasolio y queroseno a traviés d'un proceso de destilación en as ditas refinerías. O crudo ye a materia primera ta muitas sustancias sinteticas, entre ellas os omnipresents plasticos. thumb|200px|left|Tochez de carbón vechetal Atros usos:
As propiedaz quimicas y estructurals d'os fulerenos, en a forma de nanotubos de carbonio, tienen un futuro prometedor en o naixient campo d'a nanotecnolochía.
Historia
230px|left|thumb|Caseta de carboners en a [[val de l'Asieso]] O carbonio (l'orichen latín d'a parola proviene d'o carbón), fue descubierto en a prehistoria, y se creyaba cremando material organico (lenya) en manca d'oxicheno. L'obchectivo de l'oficio de carbonero yera a obtención de carbón.
Os fulerenos, descubiertos en a decada de 1980, tienen un futuro prometedor en o campo d'a nanotecnolochía.
En a naturaleza
220px|thumb|Os diamants son carbonio puro O carbonio no se creyó mientres o Big Bang ya que hese amenistato a triple colisión de particlas alfa (nuclios atomicos d'helio) y l'universo s'expandió y enfrió prou a escape ta que a probabilidat de que ixo pasase fuese significativa. A on sí ocurre iste proceso ye en l'interior d'as estrelas (en a fase «RH (Branca horizontal)») a on iste elemento ye abundant, trobando-se amás en atros cuerpos celestes como as estrelas y en as atmosferas d'as planetas. Bels meteoritos contienen diamants microscopicos que se formoron cuan o sistema solar yera encara un disco protoplanetario.
En combinación con atros elementos, o carbonio se troba en l'atmosfera terrestre y disuelto en l'augua, y acompanyato de menors cantidaz de calcio, magnesio y fierro forma masas granizas de roca (calcaria, dolomia, marbre, etc.).
O grafito se troba en grans cantidaz en Estaus Unius, Rusia, Mexico, Gronlandia y India.
Os diamants naturals se troban asociatos a rocas vulcanicas (kimberlita y lamproita). Os mayors depositos de diamants se troban en o continent africano (Sudafrica, Namibia, Botsuana, Republica d'o Congo y Sierra Leona. Existe amás depositos importants en Canadá, Rusia, Brasil y Australia.
Precaucions
Os compuestos de carbonio tienen una gran variedat d'efectos toxicos. O monoixido de carbonio (CO), present en os gases d'escape d'os motors de combustión, y o cianuro (CN-), que a vegadas contamina as menas, son extremadament toxicos ta os mamifers. Muitos atros compuestos no son toxicos, sino esencials ta la vida, pero presentan atros periglos. Gases organicos como o etileno (CH2=CH2), l'acetileno (HC≡CH), y o metano (CH4) son explosivos y inflamables si se mezclan con l'aire.